open-index/open-wikipedia-markdown huggingface dataset:
Θειικός άργυρος

μικρογραφία|Θειικός άργυρος
Ο **θειικός άργυρος**  είναι ανόργανη χημική ένωση με μοριακό τύπο **Ag<sub>2</sub>SO<sub>4</sub>** και μοριακό βάρος 311,79. Είναι ένα άλας του αργύρου.

Ο θειικός άργυρος χρησιμοποιείται στην επαργύρωση και ως υποκατάστατο του νιτρικού αργύρου που δεν βάφει. Το θειικό αυτό άλας είναι σταθερό υπό συνηθισμένες συνθήκες αποθηκεύσεως, αν και σκουραίνει με τον καιρό όταν εκτίθεται στον αέρα ή το φως. Είναι λίγο διαλυτός στο νερό.

## Παρασκευή
Ο θειικός άργυρος παρασκευάζεται στο εργαστήριο με την προσθήκη θειικού οξέος σε διάλυμα νιτρικού αργύρου:

: 2 Ag+(aq) + SO42−(aq) → Ag2SO4(s) 

Το ίζημα που παράγεται ξεπλένεται στη συνέχεια με καυτό νερό. Η όλη διαδικασία γίνεται με περιβάλλοντα φωτισμό από κόκκινο φως.

## Φυσικές ιδιότητες
Ο θειικός άργυρος είναι άχρωμο και άοσμο κρυσταλλικό στερεό με πυκνότητα 5,45 γραμμάρια ανά cm<sup>3</sup>, η οποία μειώνεται στα 4,84 γραμ./cm3 σε υγρή κατάσταση. Η θερμοκρασία τήξεως του θειικού αργύρου είναι 652,2 έως 660 °C, ενώ η θερμοκρασία βρασμού είναι 1085 °C.

Η διαλυτότητα της ουσίας στο νερό κυμαίνεται από 0,57 γραμμάρια ανά 100 mL στους 0°C μέχρι 1,33 γραμμάρια ανά 100 mL στους 100°C, ενώ στους 25°C είναι 0,83. Διαλύεται επίσης σε υδατικά διαλύματα οξέων, στην ακετόνη, στους αιθέρες και στις αλκοόλες.

Η ειδική θερμότητα του θειικού αργύρου είναι 131,4 J/mol·K. Ο θειικός άργυρος κρυσταλλώνεται στο ορθορομβικό σύστημα με σταθερές πλέγματος a = 10,2699(5) Å, b = 12,7069(7) Å και c = 5,8181(3) Å. Προς τις αντίστοιχες διευθύνσεις οι δείκτες διαθλάσεως είναι *n*α = 1,756, *n*β = 1,775 και *n*γ = 1,782

## Θειικό άλας του δισθενούς αργύρου
Το 2010 αναφέρθηκε για πρώτη φορά η σύνθεση **θειικού δισθενούς αργύρου** (AgSO4) με ένα δισθενές ιόν αργύρου αντί δύο μονοσθενή ιόντα αργύρου ανά μόριο. Αυτό επιτεύχθηκε με την προσθήκη θειικού οξέος σε διφθοριούχο άργυρο, οπότε εκλύεται αέριο υδροφθόριο. Το AgSO4 έχει διαφορετικές ιδιότητες: είναι μαύρο στερεό, που αποσυντίθεται στους 120&nbsp;°C εκλύοντας θερμότητα και παρέχοντας την πυροθειική ρίζα (pyrosulfate) S2O72− .

## Παραπομπές


Κατηγορία:Ενώσεις αργύρου
Κατηγορία:Άλατα
Θάλασσα του Ψύχους

[thumb|right|285px|Φωτογραφία της Θάλασσας του Ψύχους και των γύρω εκτάσεων από το σκάφος ''[Lunar Orbiter 4*. Ο βορράς είναι επάνω και λίγο προς τα δεξιά. Η θάλασσα του Ψύχους είναι η σκούρα ακανόνιστη λωρίδα που εκτείνεται από τα άνω αριστερά προς τα κάτω δεξιά. Κάτω αριστερά διακρίνεται τμήμα της Θάλασσας των Βροχών με τον [[Κόλπος της Ίριδας|Κόλπο της Ίριδας]]. Διακρίνονται αρκετοί μεγάλοι κρατήρες, όπως ο Πλάτων με σκούρο πυθμένα κάτω από το κέντρο της εικόνας, ο Άρπαλος (αριστερά) και ο Αριστοτέλης (δεξιά) μέσα στη θάλασσα, και ο Φιλόλαος πάνω από το κέντρο.]]
Η *'Θάλασσα του Ψύχους*' (*Mare Frigoris*) είναι μία [[σεληνιακή θάλασσα]], η βορειότερη και η πλέον επιμήκης (μακρόστενη). Βρίσκεται στην εξωτερική περιφέρεια της λεκάνης του [[Ωκεανός των Καταιγίδων|Ωκεανού των Καταιγίδων]], σε μικρή απόσταση από το βόρειο άκρο της [[Θάλασσα των Βροχών|Θάλασσας των Βροχών]], ενώ στα ανατολικά φθάνει στα βόρεια όρια της [[Θάλασσα της Ηρεμίας|Θάλασσας της Ηρεμίας]]. Κοντά στη νότια «ακτή» της βρίσκεται ο σκοτεινός κρατήρας [[Πλάτων (κρατήρας)|Πλάτων]], ενώ στο εσωτερικό της υπάρχουν επίσης κάποιοι σημαντικοί κρατήρες, όπως ο [[Αριστοτέλης (κρατήρας)|Αριστοτέλης]].

== Γεωλογία ==
Το υλικό της λεκάνης που περιβάλλει τη Θάλασσα του Ψύχους χρονολογείται από την [[Πρώιμη Ίμβρια Εποχή]], ενώ τα πετρώματα του ανατολικού μέρους της θάλασσας ανήκουν στην [[Ύστερη Ίμβρια Εποχή]] και τα πετρώματα του δυτικού μέρους της θάλασσας ανήκουν στην ακόμα μεταγενέστερη [[Ερατοσθένεια Εποχή]], η οποία τελείωσε πριν 1,1 δισεκατομμύριο χρόνια.

== Ονόματα ==
Καθώς συμβαίνει και με τις περισσότερες άλλες «θάλασσες» της Σελήνης, η Θάλασσα του Ψύχους ονομάσθηκε από τον [[Τζοβάνι Ριτσιόλι]], του οποίου το σύστημα ονοματολογίας από το 1651 έχει καθιερωθεί. Πριν από αυτόν, ο [[Μίκαελ φαν Λάνγκρεν]] (Λάγκρενος) την είχε ονομάσει *Mare Astronomicum* («Θάλασσα της Αστρονομίας») στον χάρτη του το 1645. Επίσης ο [[Πιερ Γκασσεντί]] την είχε ονομάσει *Boreum Mare'' («Βόρειο Θάλασσα»).

## Παραπομπές


Ψυχους
Φρούριο του Κνιν

Το **Φρούριο του Κνιν** (στα κροατικά: **Kninska tvrđava**) βρίσκεται δίπλα στην πόλη Κνιν, στην νοτιοδυτική Κροατία.

## Περιγραφή του φρουρίου
Το φρούριο του Κνιν είναι χτισμένο στην κορυφή του λόφου Σπας (Spas), 100μ. πάνω από την πόλη Κνιν. Έχει μήκος 470μ., πλάτος 110 μ., στο φαρδύτερο σημείο του, και αποτελείται από πέντε τμήματα: το Donji Grad, το Sredniji Grad, το Gornji Grad,  το Kastel Knin και το Juzni Grad. Τα τείχη του φρουρίου έχουν μήκος περίπου 2 χιλ., περικλείουν το φρούριο από όλες τις πλευρές και σε πολλά σημεία φτάνουν και τα 20 μ. ύψος.
 
Η κεντρική είσοδος του φρουρίου πιστεύεται ότι κατασκευάστηκε από τον Ιγνάσιε Μασάνοβιτς (Ignacije Macanović), έναν χτίστη από το Τρογκίρ. Στο πάνω μέρος της υπάρχει το σύμβολο της Γαληνοτάτης Δημοκρατίας της Βενετίας. Η πόρτα της κεντρικής εισόδου είναι κατασκευασμένη από ξύλο οξιάς και ενισχυμένη με σιδερένια καρφιά. Στα τείχη του φρουρίου υπάρχουν πολεμίστρες και τρύπες για τα όπλα. 

Το πιο λεπτομερές σχεδιάγραμμα του φρουρίου είναι του 1688, του Βενετού μηχανικού του στρατού, Orazio Antonio Alberghetti.

Στο φρούριο του Κνιν υπάρχει μουσείο. Κοντά στο μουσείο βρίσκεται η προτομή του μοναχού Lujo Marun, που ήταν ο πρώτος που έκανε αρχαιολογικές ανασκαφές στην περιοχή. Μέσα στο φρούριο βρίσκεται επίσης η εκκλησία της Αγίας Βαρβάρας ενώ κοντά βρίσκεται το παλαιό Δημαρχείο της πόλης.

## Ιστορικά στοιχεία του φρουρίου
Η κατασκευή του φρουρίου του Κνιν ξεκίνησε τον 9ο μ.Χ. αιώνα. Πολλοί βασιλιάδες της Κροατίας το χρησιμοποιήσαν περιστασιακά ως τόπος διαμονής τους ενώ πιστεύεται ότι αργότερα έγινε ο μόνιμος τόπος διαμονής του κάθε Κροάτη βασιλιά. Η πόλη Κνιν, που βρίσκεται δίπλα στο φρούριο, χρησιμοποιήθηκε από ορισμένους βασιλιάδες της Κροατίας κατά καιρούς ως πρωτεύουσα του κράτους ενώ μόνιμη πρωτεύουσα την έκανε ο βασιλιάς Ντμιτάρ Ζβόνιμιρ, (Dmitar Zvonimir).

Στις 29 Μαΐου 1522 το φρούριο του Κνιν παραδόθηκε, ύστερα από πολιορκία περίπου ενός μήνα, στους Οθωμανούς, από τον Μίχοβιλ Βοΐκοβιλ (Mihovil Vojković) και τη φρουρά που το υπερσπιζόταν. Είχαν προηγηθεί δύο άλλες πολιορκίες, χωρίς αποτέλεσμα, από τα οθωμανικά στρατεύματα, το 1513 και το 1514.

## Παραπομπές


## Φωτογραφίες

File:Ulaz na tvrđavu.JPG
File:Kninska fortifikacija.JPG
File:Tvrđava Zvonimirovog grada.JPG
File:Vojna fortifikacija u Kninu.JPG
File:Knin na 20. obljetnicu Oluje.JPG


Κατηγορία:Κάστρα στην Κροατία
Επαναστατικό Στρατιωτικό Συμβούλιο

Το **Επαναστατικό Στρατιωτικό Συμβούλιο της Δημοκρατίας** ή **Ρεβογιενσοβιέτ** (Революционный Военный Совет, Ρεβολιουτσιόνι Βογιένι Σοβιέτ, Реввоенсовет, Ρεβογιενσοβιέτ, μεταφράζεται επίσης και ως **Επαναστατικό Πολεμικό Συμβούλιο**) ήταν η ανωτάτη στρατιωτική αρχή της Σοβιετικής Ρωσίας και τελευταία, της ΕΣΣΔ. Θεσπίστηκε με διάταγμα της Παν-Ρωσικής Κεντρικής Εκτελεστικής Επιτροπής (“VTsIK”) στις 2 Σεπτεμβρίου 1918 (γνωστό ως “Διάταγμα για την Ανακήρυξη της Σοβιετικής Δημοκρατίας σε Πολεμικό Στρατόπεδο“).
Μέχρι εκείνη την στιγμή υπήρχαν δύο κύριες στρατιωτικές αρχές, το Ανώτατο Στρατιωτικό Συμβούλιο (Высший военный совет, Βίσι βογίν σόβιετ) και το Επιχειρησιακό Τμήμα του Λαϊκού Επιτροπάτου Στρατιωτικών (Оперативный отдел Народного комиссариата по военным делам, Οπερατσίβνι οτντέλ Ναροντνόγκο κομισαριάτα πο βόγιενιμ ντίλαμ). 

Το διάταγμα έβαλε όλα τα μέτωπα και τους στρατιωτικούς οργανισμούς κάτω από την ενιαία διοίκηση του Ρεβογιενσοβιέτ με επικεφαλής τον Πρόεδρο, με έναν μόνο Αρχιστράτηγο (главком) για στρατηγική και επιχειρησιακή στρατιωτικά ενημερωμένη κρατική διοίκηση υπαγόμενη μόνο στον Πρόεδρο του Ρεβογιενσοβιέτ. Ο Πρόεδρος ήταν ο Λαϊκός Επίτροπος για τον Στρατό και τον Στόλο, διορισμένος από την VTsIK.
 
Πρώτος Πρόεδρος ήταν ο Λέον Τρότσκι. Πρώτος Αρχιστράτηγος ήταν ο Ερυθρός Λετονός τυφεκιοφόρος Γιούκουμς Βατσιέτις. Τον Ιούλιο του 1919 αντικαταστάθηκε από τον Σεργκέι Κάμενεφ (1919-1924).

Μετά την δημιουργία του Ρεβογιενσοβιέτ, δημιουργήθηκε το Συμβούλιο Εργασίας και Άμυνας στις 30 Νοεμβρίου 1918, με επικεφαλής τον Βλαντιμίρ Λένιν και αποτελούνταν από τον Πρόεδρο του Ρεβογιενσοβιέτ (Τρότσκι), τον εκπρόσωπο της VTsIK (Ιωσήφ Στάλιν) και μερικούς νάρκομ. Στόχος του ήταν η επιστράτευση των πλουτοπαραγωγικών πηγών της χώρας για την άμυνα. 

Το Ρεβογιενσοβιέτ της ΕΣΣΔ διαλύθηκε το 1934.
## Παραπομπές


## Σημειώσεις


## Πηγές
*

Κατηγορία:Ιστορία της Σοβιετικής Ένωσης
Τριπτόλεμος Ευρύχου

Ο **Τριπτόλεμος Ευρύχου** είναι κυπριακός αθλητικός σύλλογος από το χωριό Ευρύχου της επαρχίας Λευκωσίας. Χρώματα του συλλόγου είναι το μαύρο και το άσπρο. Η ποδοσφαιρική ομάδα του συλλόγου έχει οχτώ συμμετοχές στη Δ΄ κατηγορία ποδοσφαίρου της Κύπρου.

## Ιστορία
Ο Τριπτόλεμος ιδρύθηκε τον Ιούλιο του 1937 ως γεωργικό και αθλητικό σωματείο. Πήρε την ονομασία του από τον μυθολογικό Τριπτόλεμο ο οποίος σύμφωνα με το μύθο συνδέεται με τη  θεά Δήμητρα και τη διάδοση της καλλιέργειας της γης. 

Αρχικά, η ποδοσφαιρική ομάδα του σωματείου συμμετέχει στις διοργανώσεις της Πανσολείου Αθλητικής Ομοσπονδίας, της οποίας υπήρξε ιδρυτικό μέλος. Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Ο Τριπτόλεμος ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ. 

Στα πρώτα χρόνια ύπαρξης της η Δ΄ κατηγορία ήταν χωρισμένη σε ομίλους. Στην πρώτη του συμμετοχή, την περίοδο 1985-86, ο Τριπτόλεμος συμμετείχε στον όμιλο Λευκωσίας-Κερύνειας όπου τερμάτισε στη 12η θέση. Τα επόμενα χρόνια η αγωνιστική παρουσία της ομάδας βελτιώθηκε με αποτέλεσμα να τερματίζει στις πρώτες θέσεις του ομίλου στον οποίο συμμετείχε, χωρίς ωστόσο να διεκδικήσει την άνοδο του στη Γ΄ κατηγορία. Η περίοδος 1992-93 ήταν η τελευταία που η Δ΄ κατηγορία διεξαγόταν με ομίλους και έτσι οι περισσότερες ομάδες των ομίλων της περιόδου αυτής υποβιβάστηκαν στα αγροτικά πρωταθλήματα. Ο Τριπτόλεμος τερμάτισε στην πέμπτη θέση του ομίλου του και υποβιβάστηκε στα αγροτικά (τοπικά) πρωταθλήματα. Από τότε συμμετέχει στις διοργανώσεις της Πανσολείου Αθλητικής Ομοσπονδίας.




1Η Δ΄ κατηγορία ήταν χωρισμένη σε τρεις ομίλους. Ο Τριπτόλεμος συμμετείχε στον όμιλο Λευκωσίας-Κερύνειας.
2Η Δ΄ κατηγορία ήταν χωρισμένη σε τέσσερις ομίλους. Ο Τριπτόλεμος συμμετείχε στον Α΄ όμιλο.
3Η Δ΄ κατηγορία ήταν χωρισμένη σε τρεις ομίλους. Ο Τριπτόλεμος συμμετείχε στον όμιλο Λεμεσού-Πάφου.


## Τίτλοι Διακρίσεις
*Πρωτάθλημα ΠΑΟ:
**Πρωταθλητής (6): 1981, 1982, 1985, 1997, 1998, 2025
*Κύπελλο ΠΑΟ:
**Κυπελλούχος (5): 1984, 1994, 2000, 2012, 2025

## Παραπομπές


## Δείτε επίσης

*Ποδόσφαιρο στην Κύπρο

## Εξωτερικοί σύνδεσμοι
*
*Τριπτόλεμος Ευρύχου, επίσημος λογαριασμός στο Instagram.

Κατηγορία:Ποδοσφαιρικές ομάδες Κύπρου (ανδρών)
Κατηγορία:Αθλητικοί σύλλογοι Επαρχίας Λευκωσίας
Κατηγορία:Ιδρύσεις ποδοσφαιρικών ομάδων το 1937
Κατηγορία:Ευρύχου
Αθλητική Μορφωτική Ένωση Καψάλου

Η **Αθλητική Μορφωτική Ένωση Καψάλου** ή η **ΑΜΕΚ** (διαβάζεται «αμέκ») είναι κυπριακό αθλητικό σωματείο ομάδα με έδρα τον Κάψαλο της Λεμεσού. Στο παρελθόν είχε ποδοσφαιρική ομάδα η οποία αγωνίστηκε στη Δ΄ κατηγορία της Κύπρου και ομάδα ποδοσφαίρου σάλας. Χρώματα του σωματείου είναι το πράσινο και το άσπρο.

## Ιστορία
Η σωματείο της AMEK ιδρύθηκε το 1956. Το 1957 δημιούργησε ποδοσφαιρική ομάδα η οποία εντάχθηκε στην Επαρχιακή Ποδοσφαιρική Ομοσπονδία Λεμεσού (ΕΠΟΛ). Κατέκτησε δύο φορές το πρωτάθλημα της ομοσπονδίας (1985-86, 1993-94).

Το 1995 η ποδοσφαιρική ομάδα εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης. Στην πρώτη συμμετοχή της στο πρωτάθλημα, την περίοδο 1995-96, τερμάτισε στην 6 θέση. Η ομάδα παρέμεινε στη Δ΄ κατηγορία για επτά συνεχόμενες περιόδους. Την περίοδο 2001-02 τερμάτισε στη 13η θέση και υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της ΕΠΟΛ μέχρι το 2008, οπόταν και ανέστειλε τη λειτουργία της.





## Τίτλοι-Διακρίσεις

* Α΄ κατηγορία ΕΠΟΛ:
** Πρωταθλήτρια (2): 1985-86, 1993-94
* Κύπελλο ΕΠΟΛ:
** Κυπελλούχος (2): 1967-68, 1985-86
* Β΄ κατηγορία ΕΠΟΛ:
** Πρωταθλήτρια (1): 2005-06

## Ποδόσφαιρο σάλας
Η ΑΜΕΚ διατηρoύσε ομάδα ποδοσφαίρου σάλας η οποία έφτασε να αγωνίζεται μέχρι και την Α΄ κατηγορία. Την περίοδο 2015-16 κατέκτησε το πρωτάθλημα Β΄ κατηγορίας και προβιβάστηκε για πρώτη φορά στην ιστορία της στην Α΄ κατηγορία. Το 2019 ανέστειλε την λειτουργία της.

## Τίτλοι-διακρίσεις
### Ποδόσφαιρο Σάλας
* Β΄ Κατηγορία:
** Πρωταθλήτρια (1): 2016

## Παραπομπές


## Δείτε επίσης

*Ποδόσφαιρο στην Κύπρο

## Εξωτερικοί σύνδεσμοι

*Προφίλ στην ιστοσελίδα της Κυπριακής Ομοσπονδίας Ποδοσφαίρου

Κατηγορία:Αθλητικοί σύλλογοι Επαρχίας Λεμεσού
Κατηγορία:Ιδρύσεις ποδοσφαιρικών ομάδων το 1956
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Κυπριακές ομάδες ποδοσφαίρου σάλας
Κατηγορία:Κάψαλος
Βακχείος ο Ταναγραίος

Ο **Βακχείος ο Ταναγραίος**, επίσης γνωστό ως **Βάκχειος**, ήταν Έλληνας ιατρός του 3ου αιώνα π.Χ. από την Τανάγρα της Βοιωτίας και ένας από τους πρώτους σχολιαστές των γραπτών του Ιπποκράτη. Ήταν μαθητής του Ηρόφιλου, και σύγχρονος του Φιλίνου του Κώου ο οποίος ήταν επίσης σχολιαστής του έργου του Ιπποκράτη.. Δεν διασώζονται τα γραπτά του παρά μόνο μερικά αποσπάσματα μέσω αναφορών που γίνονται από τον Ερωτιανό (1ος αιώνας π.Χ.) και τον Γαληνό (2ος αιώνας μ.Χ.) οι οποίοι τον αναφέρουν συχνά.

## Παραπομπές


## Πηγές
* Baccheius (3), A Dictionary of Greek and Roman biography and mythology, William Smith, Ed.

Κατηγορία:Αρχαίοι Έλληνες ιατροί
Αθλητικός Πνευματικός Όμιλος Παλαιχωρίου

O **Αθλητικός Πνευματικός Όμιλος Παλαιχωρίου** ή ο **ΑΠΟΠ Παλαιχωρίου** (διαβάζεται «απόπ») είναι κυπριακή ποδοσφαιρική ομάδα με έδρα το Παλαιχώρι της επαρχίας Λευκωσίας. Η ομάδα έχει έξι συμμετοχές στη Δ΄ κατηγορία ποδοσφαίρου της Κύπρου.

## Ιστορία
Ο ΑΠΟΠ ιδρύθηκε το 1957. Αρχικά συμμετείχε στις διοργανώσεις της Εθνικής Ποδοσφαιρικής Ομοσπονδίας Περιφέρειας Λευκωσίας (ΕΠΟΠΛ). Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Ο ΑΠΟΠ ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ. 

Συνολικά έχει 6 συμμετοχές στη Δ΄ κατηγορία (1985-86, 1986-87, 1987-88, 1988-89, 1989-90 και 1990-91). Την περίοδο 1990-91 τερμάτισε στην τελευταία θέση του ομίλου του και υποβιβάστηκε στα αγροτικά (τοπικά) πρωταθλήματα ποδοσφαίρου. Συνεχίζει στις διοργανώσεις της ΕΠΟΠΛ. 






1Η Δ΄ κατηγορία ήταν χωρισμένη σε τρεις ομίλους. Ο ΑΠΟΠ συμμετείχε στον όμιλο Λευκωσίας-Κερύνειας.
2Η Δ΄ κατηγορία ήταν χωρισμένη σε τέσσερις ομίλους. Ο ΑΠΟΠ συμμετείχε στον Α΄ όμιλο.


## Τίτλοι

*Κύπελλο ΕΠΟΠΛ (2): 1985, 2004

## Παραπομπές


## Δείτε επίσης
*Ποδόσφαιρο στην Κύπρο

## Εξωτερικοί σύνδεσμοι

*

Κατηγορία:Αθλητικοί σύλλογοι Επαρχίας Λευκωσίας
Κατηγορία:Ιδρύσεις ποδοσφαιρικών ομάδων το 1957
Κατηγορία:Ποδοσφαιρικές ομάδες Κύπρου (ανδρών)
Ερωτιανός

Ο **Ερωτιανός** ή **Ηρωδιανός** (1ος αιώνας μ.Χ.) ήταν αρχαίος συγγραφέας ο οποίος ασχολήθηκε με τον σχολιασμό των γραπτών του Ιπποκράτη.

## Βιογραφία
Θεωρείται πως έζησε στη Ρώμη κατά την περίοδο της ηγεμονίας του Νέρωνα (54–68 μ.Χ.), καθώς αφιέρωσε το έργο του στον προϊστάμενο του τον αρχίατρο Ανδρόμαχο ο οποίος είναι γνωστό πως έζησε την περίοδο εκείνη. Δεν είναι βέβαιο το κατά πόσο ο ίδιος ήταν ιατρός ή απλώς γραμματικός, ωστόσο εμφανίζεται να έχει συγγράψει αρκετές μελέτες σχετικά με τον Ιπποκράτη. Το έργο του Ερωτιανού θεωρείται αξιόλογο καθώς οι αναφορές που διασώζονται περιέχουν τον παλαιότερο κατάλογο των Ιπποκρατικών γραπτών καθώς και τους τίτλους από μελέτες του οι οποίες πλέον δεν σώζονται, ωστόσο δεν περιέχει άλλους τίτλους οι οποίοι πλέον αποτελούν μέρος της Ιπποκρατικής συλλογής ιατρικών κειμένων. Το υπόλοιπο μέρος του έργου του αποτελείται από ένα γλωσσάριο στο οποίο οι καταχωρήσεις είναι ταξινομημένες εν μέρει αλφαβητικά, αν και δεν θεωρείται πως αυτή ήταν η αρχική τους διάταξη από τον Ερωτιανό.

Το έργο του στο οποίο ασχολείται με τα γραπτά του Ιπποκράτη έχει τον τίτλο *Τῶν παρ' Ἱπποκράτει Λέξεων Συναγωγή*. Δεν διασώζεται πλέον, και ως πηγή είχε χρησιμοποιήσει τα παλαιότερα γραπτά του Βακχείου (3ος αιώνας π.Χ.).

## Παραπομπές


## Πηγές
*Erotia'nus, A Dictionary of Greek and Roman biography and mythology, William Smith, Ed.

## Εξωτερικοί σύνδεσμοι
* Του μεγάλου Ιπποκράτους πάντων των ιατρών κορυφαίου Τα ευρισκόμενα

Κατηγορία:Αρχαίοι Έλληνες ιατροί
Διγενής Αγίου Νικολάου Λεμεσού

To **Εθνικό Σωματείο Διγενής Αγίου Νικολάου Λεμεσού** ήταν κυπριακό ποδοσφαιρικό σωματείο με έδρα τη συνοικία Αγίου Νικολάου της Λεμεσού. Η ομάδα είχε πέντε συμμετοχές στη Δ΄ κατηγορία ποδοσφαίρου της Κύπρου.

## Ιστορία
Ο Διγενής ιδρύθηκε το 1982. Αρχικά συμμετείχε στις διοργανώσεις της Ποδοσφαιρικής Αθλητικής Αγροτικής Ομοσπονδίας Κύπρου (ΠΑΑΟΚ). 

Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Ο Διγενής ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ. 

Ο Διγενής συμμετείχε για πέντε συνεχόμενες περιόδους στη Δ΄ κατηγορία. Τις πρώτες τέσσερις περιόδους τερμάτιζε στις πρώτες θέσεις του βαθμολογικού πίνακα του ομίλου του. Την περίοδο 1989-90 τερμάτισε στη δωδέκατη θέση και υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της ΠΑΑΟΚ. Σήμερα η ποδοσφαιρική ομάδα του σωματείου είναι ανενεργή.





1Η Δ΄ κατηγορία ήταν χωρισμένη σε τρεις ομίλους. Ο Διγενής συμμετείχε στον όμιλο Λεμεσού-Πάφου.
2Η Δ΄ κατηγορία ήταν χωρισμένη σε τέσσερις ομίλους. Ο Διγενής συμμετείχε στον Γ΄ όμιλο.


## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λεμεσού
Κατηγορία:Ιδρύσεις ποδοσφαιρικών ομάδων το 1982
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Άγιος Νικόλαος (Λεμεσός)
Δόξα Δευτεράς

Το **Αθλητικό Πολιτιστικό Σωματείο Δόξα Δευτεράς** είναι μια κυπριακή ποδοσφαιρική ομάδα με έδρα τη Δευτερά της επαρχίας Λευκωσίας. Η ομάδα έχει πέντε συμμετοχές στη Δ΄ κατηγορία ποδοσφαίρου της Κύπρου.

## Ιστορία
Η Δόξα Δευτεράς ιδρύθηκε το 1968 από την ενοποίηση των σωματείων Εξέληξις Δευτεράς και ΑΟΝ Δευτεράς. Αρχικά συμμετείχε τις διοργανώσεις της Ποδοσφαιρικής Ομοσπονδίας Επαρχίας Λευκωσίας (ΠΟΕΛ). Το 1988 εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης.

Η Δόξα συμμετείχε για πέντε συνεχόμενες περιόδους στη Δ΄ κατηγορία. Η καλύτερη θέση που κατέλαβε η ομάδα ήταν η δεύτερη θέση του ομίλου της την περίοδο 1989-90. Η περίοδος 1992-93 ήταν η τελευταία που η Δ΄ κατηγορία διεξαγόταν με ομίλους και έτσι οι περισσότερες ομάδες των ομίλων της περιόδου αυτής υποβιβάστηκαν στα αγροτικά πρωταθλήματα. Η Δόξα τερμάτισε στην πέμπτη θέση του ομίλου του και υποβιβάστηκε στα αγροτικά (τοπικά) πρωταθλήματα. Συνεχίζει στις διοργανώσεις της ΠΟΕΛ. 





1Η Δ΄ κατηγορία ήταν χωρισμένη σε τέσσερις ομίλους. Η Δόξα συμμετείχε στον Α΄ όμιλο.
2Η Δ΄ κατηγορία ήταν χωρισμένη σε τρεις ομίλους. Η Δόξα συμμετείχε στον όμιλο Λευκωσίας-Κερύνειας.
3Η Δ΄ κατηγορία ήταν χωρισμένη σε τρεις ομίλους. Η Δόξα συμμετείχε στον όμιλο Λεμεσού-Πάφου.


## Τίτλοι
*Πρωτάθλημα ένταξης (1): 1988 (περιφέρεια Λευκωσίας/Κερύνειας)
*Πρωτάθλημα ΠΟΕΛ
**Πρωταθλήτρια (1): 1987
*Κύπελλο ΠΟΕΛ
**Κυπελλούχος (1): 1987
*Πρωτάθλημα Β΄ Κατηγορίας ΠΟΕΛ 
**Πρωταθλήτρια (3): 1995, 2013, 2024

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λευκωσίας
Κατηγορία:Ιδρύσεις ποδοσφαιρικών ομάδων το 1968
Κατηγορία:Ποδοσφαιρικές ομάδες Κύπρου (ανδρών)
Ανδρόμαχος (ιατρός)

Ο **Ανδρόμαχος ο Κρης** ή **Ανδρόμαχος ο Πρεσβύτερος** (1ος αιώνας μ.Χ.) ήταν Έλληνας ιατρός από την Κρήτη ο οποίος υπήρξε ο προσωπικός γιατρός του Ρωμαίου αυτοκράτορα Νέρωνα. Ο γιος του ονομάζονταν επίσης Ανδρόμαχος -γνωστός ως **Ανδρόμαχος ο Νεότερος** ωστόσο δεν είναι τίποτα γνωστό για τη ζωή του παρά μόνο το ότι υπήρξε συγγραφέας ενός τρίτομου έργου με φαρμακευτική θεματολογία το οποίο αναφέρει συχνά ο Γαληνός. 

## Βιογραφία
Ο Ανδρόμαχος ο Πρεσβύτερος είναι κυρίως γνωστός για το γεγονός ότι υπήρξε ο πρώτος ιατρός ο οποίος είχε τον τίτλο του *αρχίατρου*, καθώς και για την εφεύρεση μιας διάσημης φαρμακευτικής αγωγής/πανάκειας η οποία έφερε το όνομα του ως η ** (γνωστή στα λατινικά ως *Theriaca Andromachi*). Οι οδηγίες παρασκευής του σκευάσματος περιέχονται σε ένα ελεγειακό ποίημα 174 γραμμών το οποίο είναι αφιερωμένο στον Νέρωνα. Ο Γαληνός συμπεριέλαβε το ποίημα αυτό σε 2 από τα έργα του, και σχολίασε πως η επιλογή της περιγραφής της συνταγής με τη μορφή ποιήματος έγινε έτσι ώστε ο Ανδρόμαχος να θυμάται ευκολότερα την παρασκευή της καθώς και λιγότερο πιθανό να αλλοιωθεί κατά το πέρασμα του χρόνου. Επιπλέον ιταλικές αναφορές της Αναγέννησης αναφέρουν πως όντως ο Ανδρόμαχος υπήρξε ο εφευρέτης της συνταγής αντί του Γαληνού.

Σύμφωνα με ορισμένους ερευνητές ο Ανδρόμαχος ο Πρεσβύτερος είναι και ο συγγραφέας ενός φαρμακολογικού έργου με τον τίτλο *φαρμακῖτις βίβλος*, αν και από τη συντριπτική πλειοψηφία των μελετητών αποδίδεται στον γιό του Ανδρόμαχο τον νεώτερο και περιέχει εξαιρετικά μεγάλο αριθμό στοματικών φαρμάκων .

## Παραπομπές


## Πηγές
*Vivian Nutton, (2004), *Ancient Medicine*, pages 177-8. Routledge
*Andro'machus, A Dictionary of Greek and Roman biography and mythology, William Smith, Ed.
*Κουτρούμπας, Δημήτριος (2016). *Η Οδοντιατρική στον Αρχαίο Κόσμο, Ερευνητική Μονογραφία*. Αθήνα: Εθνικό και Καποδιστριακό Πανεπιστήμιο Αθηνών, σελ. 89 - 98. ISBN 978-960-93-8402-5.

Κατηγορία:Αρχαίοι Έλληνες ιατροί
Δόξα Πολεμιδιών

Η **Δόξα Πολεμιδιών** είναι κυπριακή ποδοσφαιρική ομάδα με έδρα τα Κάτω Πολεμίδια της επαρχίας Λεμεσού.  Η ομάδα έχει πέντε συμμετοχές στη Δ΄ κατηγορία ποδοσφαίρου της Κύπρου. Χρώματα της ομάδας είναι το κίτρινο και το μαύρο.

## Ιστορία
Η Δόξα Πολεμιδιών ιδρύθηκε το 1958. Αρχικά συμμετείχε στις διοργανώσεις της Επαρχιακής Ποδοσφαιρικής Ομοσπονδίας Λεμεσού (ΕΠΟΛ). Το 1988 εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης.

Στην πρώτη συμμετοχή της στη Δ΄ κατηγορία, την περίοδο 1988-89, τερμάτισε στην τρίτη θέση του ομίλου της. Την περίοδο 1989-90 τερμάτισε στην έβδομη θέση και την περίοδο 1990-91 στη δωδέκατη θέση. Ακολούθησε η όγδοη θέση της περιόδου 1991-92. 

Η περίοδος 1992-93 ήταν η τελευταία που η Δ΄ κατηγορία διεξαγόταν με ομίλους και έτσι οι περισσότερες ομάδες των ομίλων της περιόδου αυτής υποβιβάστηκαν στα αγροτικά πρωταθλήματα. Η Δόξα τερμάτισε στην όγδοη θέση του ομίλου της και υποβιβάστηκε στα αγροτικά (τοπικά) πρωταθλήματα. Από τότε συμμετέχει στις διοργανώσεις της ΕΠΟΛ.






1Η Δ΄ κατηγορία ήταν χωρισμένη σε τέσσερις ομίλους. Η Δόξα συμμετείχε στον Γ΄ όμιλο.
2Η Δ΄ κατηγορία ήταν χωρισμένη σε τρεις ομίλους. Η Δόξα συμμετείχε στον όμιλο Λεμεσού-Πάφου.


## Τίτλοι-Διακρίσεις
* Α΄ κατηγορία ΕΠΟΛ:
** Πρωταθλήτρια (2): 1970-71, 1996-97

* Κύπελλο ΕΠΟΛ:
** Κυπελλούχος (1): 1998-99

* Β΄ κατηγορία ΕΠΟΛ:
** Πρωταθλήτρια (1): 2014-15

## Παραπομπές


## Δείτε επίσης

*Ποδόσφαιρο στην Κύπρο

## Εξωτερικοί σύνδεσμοι
*

Κατηγορία:Ποδοσφαιρικές ομάδες Κύπρου (ανδρών)
Κατηγορία:Αθλητικοί σύλλογοι Επαρχίας Λεμεσού
Κατηγορία:Ιδρύσεις ποδοσφαιρικών ομάδων το 1958
Κατηγορία:Κάτω Πολεμίδια
Αθλητική Ένωση Κόρνου

Η **Αθλητική Ένωση Κόρνου** (ή η **ΑΕΚ Κόρνου**) ήταν κυπριακή ποδοσφαιρική ομάδα με έδρα τον Κόρνο της επαρχίας Λάρνακας. Η ομάδα είχε 3 συμμετοχές στη Δ΄ κατηγορία της Κύπρου.  Χρώματα της ομάδας ήταν το κίτρινο και το μαύρο και έμβλημα της ο δικέφαλος αετός. Το 2013 ενοποιήθηκε με την Αναγέννηση Κόρνου δημιουργώντας την ομάδα Κόρνος FC 2013.

## Ιστορία
Η ΑΕΚ Κόρνου ιδρύθηκε το 1968. Αρχικά συμμετείχε στις διοργανώσεις της Εθνικής Ποδοσφαιρικής Ομοσπονδία Περιφέρειας Λευκωσίας (ΕΠΟΠΛ). Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Η ΑΕΚ ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ.

Στην πρώτη της συμμετοχή στο πρωτάθλημα, την περίοδο 1985-86, τερμάτισε στη δωδέκατη θέση του ομίλου της. Την επόμενη περίοδο τερμάτισε στην έκτη θέση. Την περίοδο 1987-88 τερμάτισε στην τελευταία θέση και υποβιβάστηκε στα αγροτικά (τοπικά) πρωταθλήματα. Συμμετείχε στις διοργανώσεις της ΕΠΟΠΛ.

Το 2013 ενοποιήθηκε με την Αναγέννηση Κόρνου (έτος ίδρυσης 1968) δημιουργώντας την ομάδα Κόρνος FC 2013.






1Η Δ΄ κατηγορία ήταν χωρισμένη σε τρεις ομίλους. Η ΑΕΚ συμμετείχε στον όμιλο Λάρνακας-Αμμοχώστου.
2Η Δ΄ κατηγορία ήταν χωρισμένη σε τρεις ομίλους. Η ΑΕΚ συμμετείχε στον όμιλο Λεμεσού-Πάφου.


## Τίτλοι
*Πρωτάθλημα ΕΠΟΠΛ (2): 2000, 2001

## Παραπομπές


## Πηγές
*
*

## Δείτε επίσης

*Ποδόσφαιρο στην Κύπρο

Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Αθλητικοί σύλλογοι Επαρχίας Λάρνακας
Κατηγορία:Ιδρύσεις ποδοσφαιρικών ομάδων το 1968
Κατηγορία:Κόρνος
Πανίκος & Σωκράτης Ζακακίου

Ο **Πανίκος & Σωκράτης Ζακακίου** είναι κυπριακή ποδοσφαιρική ομάδα με έδρα το Ζακάκι της Λεμεσού. Η ομάδα έχει τρεις συμμετοχές στη Δ΄ κατηγορία ποδοσφαίρου της Κύπρου.

## Ιστορία
Ο **Πανίκος & Σωκράτης Ζακακίου** ιδρύθηκε το 1959 ως **Απόλλων Ζακακίου**. Μετά την τουρκική εισβολή μετονομάστηκε σε *Πανίκος & Σωκράτης Ζακακίου* προς τιμή των δύο ηρώων του συλλόγου που έπεσαν κατά την τουρκική εισβολή. Ο πρώτος είναι ο έφεδρος ανθυπολοχαγός Πανίκος Πουργουρίδης ο οποίος έχασε τη ζωή του σε μάχη στη Λεμεσό κατά την τουρκική εισβολή στην Κύπρο το 1974. Ο δεύτερος είναι ο Σωκράτης Σωκράτους ο οποίος έπεσε μαχόμενος τον Αύγουστο του 1974 κατά την τουρκική εισβολή. Ο Σωκράτους ήταν ταυτόχρονα και μέλος του εθνικού σωματείου Ερήμης, το οποίο επίσης πήρε το όνομα του από αυτόν (Νίκος & Σωκράτης Ερήμης).

Η ομάδα αρχικά συμμετείχε στις διοργανώσεις της Ποδοσφαιρικής Αθλητικής Αγροτικής Ομοσπονδίας Κύπρου (ΠΑΑΟΚ). Το 1987 εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης.

Την εποχή εκείνη η Δ΄ κατηγορία ήταν χωρισμένη σε ομίλους. Στην πρώτη του συμμετοχή, την περίοδο 1987-88 τερμάτισε στη 12η θέση του ομίλου του και έδωσε αγώνες μπαράζ με τις δωδέκατες ομάδες των άλλων δύο ομίλων. Τερμάτισε στην πρώτη θέση των μπαράζ και παρέμεινε στη Δ΄ κατηγορία.

Την περίοδο 1988-89 τερμάτισε στη 10η θέση του ομίλου και έδωσε και πάλι αγώνες μπαράζ για παραμονή στην κατηγορία. Τερμάτισε στην τελευταία θέση και υποβιβάστηκε στα αγροτικά (τοπικά) πρωταθλήματα. Συμμετείχε στις διοργανώσεις της ΠΑΑΟΚ.

Το 1990 επανεντάχθηκε στη Δ΄ κατηγορία μέσω του πρωταθλήματος ένταξης. Συμμετείχε στη Δ΄ κατηγορία 1990-91 όπου τερμάτισε στην τελευταία θέση του ομίλου και υποβιβάστηκε στα αγροτικά πρωταθλήματα. Από τότε συμμετέχει στις διοργανώσεις της ΠΑΑΟΚ.


1Η Δ΄ κατηγορία ήταν χωρισμένη σε τρεις ομίλους. Ο Πανίκος & Σωκράτης Ζακακίου συμμετείχε στον όμιλο Λεμεσού-Πάφου.
2Η Δ΄ κατηγορία ήταν χωρισμένη σε τέσσερις ομίλους. Ο Πανίκος & Σωκράτης Ζακακίου συμμετείχε στον Γ΄ όμιλο.


## Τίτλοι
*Πρωτάθλημα ένταξης (1): 1987 (περιφέρεια Λεμεσού/Πάφου)
*Κύπελλο ΠΑΑΟΚ: 
** Κυπελλούχος (1): 1975

*Πρωτάθλημα Β Κατηγορίας ΠΑΑΟΚ: 
** Πρωταθλητής (1): 2015

## Δείτε επίσης
* Ποδόσφαιρο στην Κύπρο

## Παραπομπές


## Πηγές
* 

## Εξωτερικοί σύνδεσμοι
* 

Κατηγορία:Αθλητικοί σύλλογοι Επαρχίας Λεμεσού
Κατηγορία:Ιδρύσεις ποδοσφαιρικών ομάδων το 1959
Κατηγορία:Ποδοσφαιρικές ομάδες Κύπρου (ανδρών)
Κατηγορία:Ζακάκι
Ναός του Σωτήρος (Θεσσαλονίκη)

Ο **Ναός του Σωτήρος** είναι χριστιανικός βυζαντινός ναός που χρονολογείται στον 14ο αιώνα και βρίσκεται στη Θεσσαλονίκη. Ανήκει στα Μνημεία Παγκόσμιας Πολιτιστικής Κληρονομιάς της UNESCO ως ένα από τα Παλαιοχριστιανικά και Βυζαντινά μνημεία της Θεσσαλονίκης.

## Παραπομπές


Κατηγορία:Παλαιοχριστιανικά και βυζαντινά μνημεία της Θεσσαλονίκης
Σωτηρος
Θεσσαλονικη
Φιλονίδης ο Λαοδίκειος

Ο **Φιλονίδης ο Λαοδίκειος** ή **Φιλονίδης ο Επικούρειος** ή **Φιλωνίδης** (200 - 130 π.Χ.) ήταν Έλληνας φιλόσοφος της σχολής των Επικούρειων και μαθηματικός με καταγωγή από την Λαοδίκεια της Συρίας -σημερινή Λαττάκεια-, και ήταν μέλος της βασιλικής αυλής της δυναστείας των Σελευκιδών υπό τον Αντίοχο Δ´ Επιφανή και τον Δημήτριο Α´ Σωτήρ.

## Βιογραφικό
Είναι γνωστός κυρίως μέσω του έργου *Βίος Φιλονίδου* (*Vita Philonidi*) ο οποίος ανακαλύφθηκε ανάμεσα στους παπύρους του Ερκολάνο στη βίλα των παπύρων στο Ερκολάνο -αρχαία Ηράκλεια κοντά στη Νάπολη-. Ο Φιλονίδης κατάγονταν από οικογένεια η οποία διατηρούσε ισχυρούς δεσμούς με τον οίκο των Σελευκιδών. και καθηγητές του υπήρξαν οι μαθηματικοί Διονυσόδωρος και Εύδημος. Ο Φιλονίδης προσπάθησε να προσηλυτίσει τον Αντίοχο στον Επικουρισμό, και κατόπιν υπήρξε καθηγητής φιλοσοφίας του Δημήτριου Α´, του ανιψιού του Αντίοχου. Απολάμβανε υψηλής εκτίμησης στην αυλή, και το όνομα του είναι επίσης γνωστό και από διάφορες επιγραφές οι οποίες έχουν ανακαλυφθεί.

Ήταν διάσημος ως μαθηματικός και αναφορά σε αυτόν γίνεται και από τον Απολλώνιο τον Περγαίο στο εισαγωγικό σημείωμα του δεύτερου βιβλίου του έργου των *Κωνικών*.Συνέλεγε επίσης με ιδιαίτερη θέρμη τα έργα του Επίκουρου και των συνεργατών του, και αναφέρεται πως εξέδωσε πάνω από 100 πραγματείες οι οποίες πιθανώς ήταν συλλογές των κειμένων που συνέλεγε.

## Παραπομπές


Κατηγορία:Αρχαίοι Έλληνες φιλόσοφοι
Κατηγορία:Αρχαίοι Έλληνες μαθηματικοί
Κατηγορία:Σύροι φιλόσοφοι
Κατηγορία:Σύροι μαθηματικοί
Εθνικός Απελευθερωτικός Συνασπισμός Αγίου Δομετίου

Ο **Εθνικός Απελευθερωτικός Συνασπισμός Αγίου Δομετίου** ή ο **ΕΑΣ Αγίου Δομετίου** (διαβάζεται «έας») ειναι μια κυπριακή ποδοσφαιρική ομάδα με έδρα τον Άγιο Δομέτιο της επαρχίας Λευκωσίας. Παλαιότερα το σωματείο διατηρούσε και ομάδα ποδοσφαίρου σάλας.

## Ιστορία
Ο ΕΑΣ Αγίου Δομετίου ιδρύθηκε το 1948, απο την ενοποίηση των σωματείων Αετός και Πρόοδος Αγίου Δομετίου.  Μέχρι το 1985 συμμετείχε στις διοργανώσεις της Ποδοσφαιρικής Ομοσπονδίας Επαρχίας Λευκωσίας (ΠΟΕΛ), στην οποία υπήρξε ιδρυτικό μέλος . Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Ο ΕΑΣ ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ. 

Στην πρώτη του συμμετοχή στη Δ΄ κατηγορία, την περίοδο 1985-86, τερμάτισε στην έκτη θέση του ομίλου του. Την επόμενη περίοδο τερμάτισε στην 14η θέση και υποβιβάστηκε στα αγροτικά (τοπικά) πρωταθλήματα. Συνέχισε να αγωνίζεται στις διοργανώσεις της ΠΟΕΛ μέχρι το 2016 οπόταν και ανέστειλε την λειτουργία του αντρικού ποδοσφαιρικού τμήματος του. Το 2024 επαναδραστηριοποιήθηκε ξανά στις διοργανώσεις της ΠΟΕΛ. Επίσης διατηρεί και ακαδημία ποδοσφαίρου.  





1Η Δ΄ κατηγορία ήταν χωρισμένη σε τρεις ομίλους. Ο ΕΑΣ συμμετείχε στον όμιλο Λευκωσίας-Κερύνειας.


## Ποδόσφαιρο σάλας
Παλαιότερα ο ΕΑΣ Αγίου Δομετίου διατηρούσε ομάδα ποδοσφαίρου σάλας. Το 2006 κατέκτησε το πρωτάθλημα Γ΄ κατηγορίας.

## Τίτλοι-Διακρίσεις
### Ποδόσφαιρο Σάλας
* Γ΄ Κατηγορία:
** Πρωταθλητής (1): 2006
### Ποδόσφαιρο
*Πρωτάθλημα ΠΟΕΛ
**Πρωταθλήτρια (5): 1983, 1985, 2003, 2010, 2011
*Κύπελλο ΠΟΕΛ
**Κυπελλούχος (1): 1967
*Πρωτάθλημα Β' Κατηγορίας ΠΟΕΛ 
**Πρωταθλήτρια (1): 1996

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λευκωσίας
Κατηγορία:Ιδρύσεις ποδοσφαιρικών ομάδων το 1948
Κατηγορία:Ποδοσφαιρικές ομάδες Κύπρου (ανδρών)
Κατηγορία:Κυπριακές ομάδες ποδοσφαίρου σάλας
Κατηγορία:Άγιος Δομέτιος Λευκωσίας
Ευαγόρας Αμιάντου

Ο **Ευαγόρας Αμιάντου** ήταν κυπριακή ποδοσφαιρική ομάδα με έδρα τον Αμίαντο της επαρχίας Λεμεσού. Η ομάδα είχε δύο συμμετοχές στη Δ΄ κατηγορία ποδοσφαίρου της Κύπρου. 

## Ιστορία
Ο Ευαγόρας Αμιάντου ιδρύθηκε το 1957. Πήρε το όνομα του από τον ήρωα αγωνιστή της ΕΟΚΑ Ευαγόρα Παπαχριστοφόρου. Αρχικά τα χρώματα της ομάδας ήταν το μπλε και το άσπρο και μετέπειτα το μπλε και το κίτρινο. Παλαιότερα η ομάδα ονομαζόταν **Ευαγόρας Κάτω Αμιάντου**. Μετά την ενοποίηση του Κάτω Αμίαντου με τον Πάνω Αμίαντο δημιουργώντας την κοινότητα Αμίαντος το σωματείο ονομαζόταν **Ευαγόρας Αμιάντου**.

Αρχικά συμμετείχε στις διοργανώσεις της Ποδοσφαιρικής Αθλητικής Αγροτικής Ομοσπονδίας Κύπρου (ΠΑΑΟΚ). Το 1997 εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης. Στην πρώτη συμμετοχή του στο πρωτάθλημα, την περίοδο 1997-98, τερμάτισε στην όγδοη θέση. Την επόμενη περίοδο τερμάτισε στην τελευταία θέση και υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της ΠΑΑΟΚ. Σήμερα η ομάδα του Ευαγόρα είναι ανενεργή.





## Τίτλοι

*Πρωτάθλημα ΠΑΑΟΚ:
** Πρωταθλήτρια (2): 1974, 1997

*Κύπελλο ΠΑΑΟΚ: 
** Κυπελλούχος (1): 1980

## Παραπομπές


## Πηγές
*

## Δείτε επίσης

*Ποδόσφαιρο στην Κύπρο

## Εξωτερικοί σύνδεσμοι
*

Κατηγορία:Αθλητικοί σύλλογοι Επαρχίας Λεμεσού
Κατηγορία:Ιδρύσεις ποδοσφαιρικών ομάδων το 1957
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Αμίαντος Λεμεσού
Διονυσόδωρος ο Καύνειος

Ο **Διονυσόδωρος ο Καύνειος** (250 – 190 π.Χ.) ήταν Έλληνας μαθηματικός από την Καύνο της Λυδίας στα νότια παράλια της Ιωνίας.

## Βιογραφικό

Οι ιστορικές αναφορές για τον Διονυσόδωρο είναι συγκεχυμένες, καθώς υπήρχαν πάνω από ένας γνωστοί μαθηματικοί με την ονομασία αυτή κατά την αρχαιότητα. Ο Πλίνιος ο Πρεσβύτερος έκανε αναφορά σε κάποιον Διονυσόδωρο ο οποίος υπολόγισε την περιφέρεια της Γης, ωστόσο πολύ πιθανώς πρόκειται για τον Διονυσόδωρο τον Αμασεύ από την Αμάσεια του Πόντου και όχι για αυτόν της Καύνου ο οποίος προσδιορίζεται συγκεκριμένα και διαχωρίζεται από αυτόν της Αμάσειας από τον Στράβωνα.

Ο Διονυσόδωρος είναι γνωστός για τη μελέτη των κωνικών τομών και την επίλυση κυβικής εξίσωσης μέσω της τομής μιας ορθογώνιας γεωμετρικής υπερβολής και παραβολής. Ο Ευτόκιος αποδίδει την μέθοδο της σφαιρικής τομής βάσει λόγου στον Διονυσόδωρο, ενώ ο Ήρωνας κάνει αναφορά σε έργο του Διονυσόδωρου με τον τίτλο *Περὶ τῆς σπείρας*, όπου ο όγκος ενός τόρου υπολογίζεται και βρίσκεται πως είναι ίσος με την περιοχή του παραγόμενου κύκλου πολλαπλασιαζόμενης με την περιφέρεια του κύκλου η οποία προκύπτει από την εύρεση του κέντρου καθώς περιστρέφεται γύρω από τον άξονα περιστροφής του τόρου. Ο Διονυσόδωρος χρησιμοποίησε τις μεθόδους του Αρχιμήδη για την απόδειξη του αποτελέσματος.

Πέρα από τις παραπάνω μελέτες του, αναφέρεται επίσης πως ο Διονυσόδωρος υπήρξε ο κατασκευαστής ενός κωνικού ηλιακού ωρολογίου. 

## Παραπομπές


## Πηγές
* T. L. Heath,  (Oxford, 1921).
* Netz, Reviel. ''The Transformations of Mathematics in the Early Mediterranean World''. Cambridge University Press, 2004. ISBN 0-521-82996-8. Pags. 29-39.

## Εξωτερικοί σύνδεσμοι
* "Dionysodorus" στο MacTutor History of Mathematics archive.

Κατηγορία:Αρχαίοι Έλληνες μαθηματικοί
Ηρακλής Ματράγκας

Ο **Ηρακλής Ματράγκας** (1926 - 11 Ιουνίου 2003), του Διονυσίου, ήταν Έλληνας γιατρός και πολιτικός από την Ηλεία.

## Βιογραφία
Γεννήθηκε στην Καλλιθέα Ολυμπίας. Σπούδασε ιατρική στην Αθήνα και εργάστηκε ως γιατρός.

Εξελέγη βουλευτής Ηλείας το 1981 με το ΠΑΣΟΚ και υπηρέτησε στη Βουλή ως το 1989, έχοντας επανεκλεγεί το 1985 και τον Ιούνιο του 1989.
Από το 1984 έως το 1988 ήταν επικεφαλής της Διαρκούς Κοινοβουλευτικής Επιτροπής του Υπουργείου Κοινωνικών Ασφαλίσεων. 
Απεβίωσε σε ηλικία 77 ετών το 2003 και κηδεύτηκε από τον Μητροπολιτικό Ναό Αμαρουσίου.

Ήταν παντρεμένος με την Αμαλία Ματράγκα.

## Παραπομπές


Κατηγορία:Βουλευτές Ηλείας
Κατηγορία:Βουλευτές εκλεγμένοι με το ΠΑΣΟΚ
Βάκχειος (αποσαφήνιση)

Η ονομασία **Βάκχειος** ή **Βακχείος** ή **Βάκχιος** μπορεί να αναφέρεται στα παρακάτω θέματα:

## Πρόσωπα
* Βάκχειος ο Γέρων, 4ος αιώνας π.Χ., μουσικός και μαθηματικός
* *Βάκχιος*, 4ος αιώνας π.Χ., ονομασία των αγγειογράφων πατέρα και αδερφού του Κίττου
* Βάκχειος ο Ταναγραίος, 3ος αιώνας π.Χ., ιατρός από την Τανάγρα

## Λογοτεχνία
* Βάκχειος (ποιητικό μέτρο), μετρική προσωδία στην ποίηση
* *Βακχεία*, κωμικό ποιήμα του Επιγένη του Αθηναίου
* *Βάκχειος*, σύγγραμμα του Αχιλλέα Σαμοθράκη
Διονυσόδωρος ο Αμασιεύς

Ο **Διονυσόδωρος ο Αμασεύς** (1ος αιώνας μ.Χ.) ήταν Έλληνας μαθηματικός από την Αμάσεια του Πόντου. Ο Πλίνιος ο Πρεσβύτερος ο οποίος έζησε κατά την ίδια εποχή αναφέρει πως ο Διονυσόδωρος υπολόγισε την περιφέρεια της Γης και η τιμή που βρήκε ήταν 42.000 στάδια -σημαντικά διαφορετική από την μεγαλύτερη και ακριβέστερη μέτρηση του Ερατοσθένη κατά τον 3ο αιώνα π.Χ. στα 252.000 στάδια με όποια τιμή του σταδίου και αν χρησιμοποιήθηκε-. Πολύ συχνά γίνεται σύγχυση μεταξύ του Διονυσόδωρου από την Αμάσεια και του Διονυσόδωρου του Καύνειου ο οποίος ασχολήθηκε με τη μελέτη των κωνικών τομών.

## Παραπομπές


Κατηγορία:Αρχαίοι Έλληνες μαθηματικοί
Τανκ (σκάκι)

Το **τανκ** (διεθνώς: *dabbaba*, σε άλλες γραφές *dabaaba* και *dabbabah*, από την αραβική λέξη دَبَّابَة) είναι ανορθόδοξος πεσσός στο σκάκι που κινείται δύο τετράγωνα ορθογωνίως και υπερπηδά τους ενδιάμεσους πεσσούς. Το κομμάτι συμβολίζεται διεθνώς με το **D**.

Συχνότερα εμφανίζεται στα διαγράμματα ως ανεστραμμένος πύργος, όπως και στο λήμμα αυτό.

## Ιστορία
Το τανκ είναι πολύ παλιό σκακιστικό κομμάτι, καθώς εμφανίζεται σε ορισμένες πολύ πρώιμες παραλλαγές του παιχνιδιού, όπως το Σκάκι του Ταμερλάνου.

Το όνομα τανκ στη σύγχρονη αραβική γλώσσα είναι دبابة και σημαίνει άρμα μάχης. Στα παλαιότερα αραβικά, αναφέρεται σε κάποιον τύπο μεσαιωνικής αμυντικής πολιορκητικής χελώνής, που έχει σχεδιαστεί για να στεγάζει άνδρες που σκάβουν τρύπες στα οχυρώματα του εχθρού (λατινικά: *vinea*). Το όνομα του κομματιού κάποιες φορές μεταφράζεται ως *πολεμική μηχανή*. Το όνομα τανκ χρησιμοποιήθηκε και για άλλα κομμάτια σε παλαιότερες παραλλαγές του παιχνιδιού, σε κάποια από αυτές το κομμάτι κινείται όπως ο σύγχρονος αξιωματικός.

## Αξία
Το τανκ από μόνο του δεν είναι πολύ ισχυρότερο από ένα πιόνι, αλλά ως πρόσθετη ισχύ για άλλα κομμάτια αξίζει περίπου όσο μισός ίππος. Η αξία του ως κομμάτι από μόνο του υποβαθμίζεται λόγω της δέσμευσής του να είναι σε θέση να φτάσει μόνο το ένα τέταρτο των τετραγώνων σε σκακιέρα 8×8. Συνδυάζοντας το τανκ με άλλα κομμάτια υποσκελίζεται σε κάποιο βαθμό αυτή η αδυναμία του.

## Φινάλε με τανκ
Το φινάλε του βασιλιά με τέσσερα τανκ, που το καθένα καλύπτει ένα διαφορετικό τέταρτο της σκακιέρας, είναι νικηφόρο, καθώς μπορούν να επιτύχουν το ματ εναντίον ενός μοναχικού βασιλιά του αντιπάλου.

## Παραπομπές


Κατηγορία:Ανορθόδοξοι πεσσοί
Διονυσόδωρος (αποσαφήνιση)

Η ονομασία **Διονυσόδωρος** μπορεί να αναφέρεται στα παρακάτω άτομα:

* Διονυσόδωρος (σοφιστής), 5ος αιώνας π.Χ., σοφιστής και ρήτορας 
* Διονυσόδωρος ο Θηβαίος, 5ος αιώνας π.Χ., ολυμπιονίκης του σταδίου
* Διονυσόδωρος ο Ταραντίνος, 4ος αιώνας π.Χ., ολυμπιονίκης του σταδίου
* Διονυσόδωρος ο Καύνειος, 3ος αιώνας π.Χ., μαθηματικός
* Διονυσόδωρος ο Αμασιεύς, 1ος αιώνας μ.Χ., μαθηματικός
Αντώνης Αντωνίου

Με το όνομα **Αντώνης Αντωνίου** είναι γνωστοί οι:

*Αντώνης Αντωνίου (ηθοποιός) (1945- ), Έλληνας ηθοποιός και σκηνοθέτης
*Αντώνης Αντωνίου (πολιτικός) (1959- ), Κύπριος αρχιτέκτονας και πολιτικός
3092 Ηρόδοτος

Ο **Ηρόδοτος (Herodotus)** είναι ένας αστεροειδής που κινείται στην εξωτερική (δηλαδή προς την πλευρά της τροχιάς του πλανήτη Δία) περιοχή της Κύριας Ζώνης Αστεροειδών, μέχρι και τα εξώτατα όριά της, και έχει απόλυτο μέγεθος (όπως ορίζεται για το Ηλιακό Σύστημα) 11,124. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του προς τιμή του αρχαίου Έλληνα ιστορικού Ηροδότου, του αποκληθέντα και «πατέρα της Ιστορίας».

## Φυσικά χαρακτηριστικά
Η μέση διάμετρος του Ηροδότου εκτιμάται σε 35,1 ± 3,1 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,057 ± 0,011.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ηροδοτος
Κατηγορία:Ηρόδοτος
3081 Μαρτίνουμποχ

Ο **Μαρτίνουμποχ (Martinůboh)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,8. Ανακαλύφθηκε το 1971 από τον Τσέχο αστρονόμο Λούμπος Κόχουτεκ, που παρατηρούσε από το Μπέργκεντορφ του Αμβούργου, και πήρε το όνομά του προς τιμή του συμπατριώτη του συνθέτη κλασικής μουσικής Μπόχουσλαβ Μαρτίνου.

Τα φυσικά χαρακτηριστικά του Μαρτίνουμποχ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μαρτινουμποχ
Αντώνης Κουφουδάκης

Ο **Αντώνης Κουφουδάκης** (1935-2016) ήταν Έλληνας ηθοποιός και καλλιτεχνικός φωτογράφος.

## Βιογραφικό
Γεννήθηκε το 1935 στον Πειραιά και σπούδασε στη Δραματική Σχολή του Εθνικού Θεάτρου και στη Σχολή Μουσικού Θεάτρου Μενέλαου Θεοφανίδη. Απέκτησε άδεια ασκήσεως ηθοποιού ως εξαιρετικό ταλέντο και άρχισε να εμφανίζεται στο μουσικό θέατρο. Διέκοψε νωρίς για προσωπικούς λόγους τη σταδιοδρομία του και ασχολήθηκε με τη φωτογραφία. Διατηρούσε φωτογραφείο στη Γλυφάδα επί της Λεωφόρου Δημάρχου Αγγέλου Μεταξά στον αριθμό 11 εντός της στοάς "Αριάν" το περίφημο "Φωτό Ρένα". Αναφέρεται και ως . Πέθανε στις 19 Δεκεμβρίου 2016 στο σπίτι του στα Καλύβια και κηδεύτηκε στο κοιμητήριο Θορικού Καλυβίων.

## Φιλμογραφία

## Θεατρικές παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Απόφοιτοι της Δραματικής Σχολής του Εθνικού Θεάτρου
Κατηγορία:Έλληνες φωτογράφοι
Πρωτάθλημα ποδοσφαίρου Ρωσίας 2013-14

Το **Πρωτάθλημα ποδοσφαίρου Ρωσίας 2013-14** (ρωσικά: Чемпионат России по футболу 2013/2014) ήταν το 22ο Πρωτάθλημα Ρωσίας στην ιστορία του θεσμού. Ξεκίνησε στις 13 Ιουλίου του 2013 και έληξε στις 17 Μαΐου του 2014, με χειμερινή παύση από τις 6 Δεκεμβρίου του 2013 έως τις 6 Μαρτίου του 2014.

Μετείχαν 16 ομάδες, με την ΤΣΣΚΑ Μόσχας ως κάτοχο του τίτλου της προηγούμενης περιόδου.

## Μορφή και κανονισμοί διοργάνωσης
### Βασικά
Οι 16 ομάδες δίνουν εντός και εκτός έδρας αγώνες αναμεταξύ τους. Οι αγώνες είναι συνολικά 240, με κάθε ομάδα να δίνει 30 αγώνες

### Άνοδος και υποβιβασμός
Οι ομάδες που τερματίζουν στη 15η και 16η θέση του βαθμολογικού πίνακα, υποβιβάζονται στη ΦΝΛ, ενώ οι δύο πρώτες ομάδες της ΦΝΛ προβιβάζονται στο Πρωτάθλημα Ρωσίας για την περίοδο 2014/15.

Οι ομάδες που τερματίζουν στη 13η και 14η θέση του βαθμολογικού πίνακα, μετέχουν σε αγώνες πλέι-οφ υποβιβασμού, με τις αντίστοιχες ομάδες της 3ης και 4ης θέσης της ΦΝΛ, με στόχο δύο θέσεις στο Πρωτάθλημα Ρωσίας της περιόδου 2014/15.

## Βαθμολογία

 ||rowspan="5"|

**(Π)** = Πρωταθλήτρια, **(Υ)** = Υποβιβασμός, **(Α)** = Άνοδος, **(Ο)** = Νικήτρια πλέι-οφ, **(Γ)** = Μετέχει στον επόμενο γύρο 
1 Η Ροστόφ κατέκτησε το Κύπελλο Ρωσίας 2013/14 και ως εκ τούτου κέρδισε μία θεση στο γύρο των πλέι-οφ του ΟΥΕΦΑ Γιουρόπα Λιγκ 2014-15. Ωστόσο δεν έλαβε αδειοδότηση από τη Ρωσική Ποδοσφαιρική Ένωση (РФС) και τη θέση της πήρε η Σπαρτάκ. Η απόφαση της РФС ανατράπηκε από το CAS και η Ροστόφ επέστρεψε στο Γιουρόπα Λιγκ.

### Αποτελέσματα

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

## Πλέι-οφ υποβιβασμού

### Πρώτο σκέλος

----

### Δεύτερο σκέλος

----

## Παραπομπές


## Εξωτερικοί σύνδεσμοι

* 

Κατηγορία:Πρωτάθλημα ποδοσφαίρου Ρωσίας
Κατηγορία:Εγχώρια ποδοσφαιρικά πρωταθλήματα 2013-2014
Λύγδαμις ο Νάξιος

Ο **Λύγδαμις** ήταν τύραννος της Νάξου, ενός νησιού των Κυκλάδων, κατά το τρίτο τέταρτο του 6ου αιώνα π.Χ.

Ήταν αρχικώς μέρος της ολιγαρχίας, η οποία κυβερνούσε τη Νάξο. Το 546 π.Χ., ο Λύγδαμις υποστήριξε τον πρώην Αθηναίο τύραννο Πεισίστρατο κατά την απόβασή του στον Μαραθώνα, η οποία και οδήγησε στην παλινόρθωση του Πεισιστράτου στην εξουσία της Αθήνας.

Το επόμενο έτος, ο Λύγδαμις, εκμεταλλευόμενος την αγανάκτηση που προερχόταν από τη συγκέντρωση του πλούτου στα χέρια των ολιγαρχών, στράφηκε εναντίον της ολιγαρχίας και κατέλαβε την εξουσία ως τύραννος με τη βοήθεια του συμμάχου του, Πεισιστράτου. Εξασφάλισε τη θέση του μέσω της εξορίας πιθανών αντιπάλων του, ενώ επέκτεινε την κυριαρχία του επί γειτονικών νησιών, όπως η Πάρος.

Ο Λύγδαμις συνεισέφερε με ένα μισθοφορικό στράτευμα προς βοήθεια του συμμάχου του, Πολυκράτη, του ισχυρού τυράννου της Σάμου, στην εκστρατεία του τελευταίου εναντίον της Μιλήτου και της Μυτιλήνης. Ο Λύγδαμις είχε φιλόδοξο οικοδομικό πρόγραμμα, ενώ το 530 π.Χ. ξεκίνησε την ανέγερση ενός μεγάλου Ναού προς τιμήν του Απόλλωνα, η οποία, ωστόσο, ουδέποτε ολοκληρώθηκε. Η *Πορτάρα*, το θύρωμα του ναού, στέκει σήμερα ως ένα από τα σημαντικότερα αξιοθέατα της Νάξου.

Το 524 π.Χ., η περίοδος εξουσίας του Λύγδαμη επί της Νάξου έλαβε τέλος μετά την ανατροπή του κατόπιν της επέμβασης σπαρτιατικού στρατεύματος. Η Νάξος συνέχισε να ακμάζει κατά τα χρόνια που ακολούθησαν την περίοδο εξουσίας του Λύγδαμη, υπό ένα νέο ολιγαρχικό καθεστώς.

## Παραπομπές


Κατηγορία:Αρχαίοι Έλληνες πολιτικοί
Κατηγορία:Αρχαίοι Έλληνες τύραννοι
Κατηγορία:Ιστορία της Νάξου
Δάσκαλος του Άφφλιχεμ

Υπό το συμβατικό όνομα **Δάσκαλος του Άφφλιχεμ** ή **Δάσκαλος της Αλληλουχίας του Ιωσήφ** (δραστηριοποιήθηκε περί το 1470–1500) φέρεται ζωγράφος της Πρώιμης φλαμανδικής ζωγραφικής, ο οποίος εμφανώς δραστηριοποιήθηκε στις Βρυξέλλες, του οποίου το όνομα δεν είναι γνωστό, αλλά που μπορεί να εντοπιστεί σε μερικά διασωσμένα έργα του σε πάνελ. Το συμβατικό όνομα *Δάσκαλος της Αλληλουχίας του Ιωσήφ* του αποδόθηκε το 1923 από τον Γερμανό ιστορικό τέχνης Βάλτερ Φριντλέντερ (Walter Friedländer), ο οποίος ταυτοποίησε μια σειρά κυκλικών πινάκων (tondi), στους οποίους απεικονιζόταν ο θρύλος του Αγίου Ιωσήφ και βρίσκονταν διεσπαρμένους σε διάφορα μουσεία, ως όλους προερχόμενους από τον ίδιο ζωγράφο. Στη συνέχεια, ο Φριντλέντερ απέδωσε στο ίδιο εργαστήριο οκτώ ακόμη πίνακες σε πάνελ με σκηνές από δύο επιπλέον αλληλουχίες, τη ζωή του Χριστού και τη ζωή της Παρθένου (περ. 1493-1508, Μουσείο Αρχαίας Τέχνης, Βρυξέλλες). Αυτοί προέρχονταν από το Αββαείο του Άφφλιχεμ στο Δουκάτο της Βραβάντης, απ' όπου προήλθε και το συμβατικό όνομα του καλλιτέχνη.

Τα πορτρέτα του Φιλίππου του Όμορφου και της Ιωάννας της Τρελής που βρίσκονται στις πτέρυγες του τριπτύχου *Η Υπέρτατη Κρίση* από το Ζίρικζέι (περ. 1500, σήμερα στα Βασιλικά Μουσεία Καλών Τεχνών του Βελγίου) και οι πτέρυγες του τριπτύχου *Ο Θρύλος της Αγίας Βαρβάρας* , που απεικονίζει την κατασκευή ενός τρίτου παραθύρου στον πύργο της και *Το μαρτύριο της Αγίας Βαρβάρας* (σήμερα στο Μουσείο Τέχνης Ουόλτερς της Βαλτιμόρης αποδίδονται επίσης στον ίδιο καλλιτέχνη. 

## Φωτοθήκη


Image:Master of the Joseph Sequence - St Barbara Directing the Construction of a Third Window in Her Tower - Walters 37777.jpg|*Η Αγία βαρβάρα διευθύνει την κατασκευή ενός τρίτου παραθύρου στον πύργο της*.  Μουσείο Τέχνης Ουόλτερς
File:Master of the Joseph Sequence - The Martyrdom of St Barbara - Walters 37778.jpg|*Το Μαρτύριο της Αγίας Βαρβάρας*.  Μουσείο Τέχνης Ουόλτερς


## Δείτε επίσης
* Κατάλογος Φλαμανδών ζωγράφων
* Πρώιμη φλαμανδική ζωγραφική

## Παραπομπές


## Εξωτερικοί σύνδεσμοι
* 

Κατηγορία:Φλαμανδοί ζωγράφοι
Σκάκι του Παύλοβιτς

Το **Σκάκι του Παύλοβιτς** (*Paulovits' Game*) είναι σκακιστική παραλλαγή που παίζεται σε σκακιέρα 10×10 και σχεδιάστηκε από τον Ιστβάν Παύλοβιτς, γύρω στο 1890. Η παραλλαγή περιγράφτηκε αρχικά στο βιβλίο *Dames de Paulovits* και εν συνεχεία στο *Classified Encyclopedia of Chess Variants (2007)*.

## Περιγραφή
Το σκάκι του Παύλοβιτς διαφέρει από το συμβατικό σκάκι στο ότι εισάγει δύο νέες γραμμές μεταξύ των στρατών και δύο νέες στήλες μεταξύ της βασίλισσας και του αξιωματικού της. Στις νέες στήλες προστέθηκαν αντίστοιχα ένας πασάς και ένας στρατηγός με ένα πιόνι μπροστά τους. Ο στρατηγός και ο πασάς έχουν και οι δύο περίπου την ίδια αξία με τον πύργο.

## Κανόνες
Ο πασάς κάνει άλμα σε ένα ή δύο τετράγωνα απόσταση προς όλες τις οκτώ κατευθύνσεις (ορθογωνίως και διαγωνίως) και έτσι μοιάζει λίγο με βασίλισσα μικρής εμβέλειας. Ο στρατηγός έχει τον συνδυασμό των κινήσεων του πρίγκιπα και της καμήλας, δηλαδή μπορεί να μετακινηθεί στα οκτώ γειτονικά τετράγωνα ή στην απέναντι γωνία ενός 2×4 ορθογωνίου. Τα πιόνια μπορούν να κάνουν αρχική κίνηση τριών τετραγώνων και ο βασιλιάς κάνει το μικρό ροκέ ομοίως με το συμβατικό, αλλά για το μεγάλο κινείται τέσσερα τετράγωνα προς την πτέρυγα της βασίλισσας.

## Παραπομπές
* Paulovits' Game
* Classified Encyclopedia of Chess Variants (2007)

Κατηγορία:Σκακιστικές παραλλαγές